ভেনেজুয়েলার তৈলশিল্পের ইতিহাস
ভেনেজুয়েলা পৃথিবীর সর্ববৃহৎ তৈল রপ্তানীকারক দেশসমূহের মধ্য অন্যতম। এখানে বিশ্বের সর্ববৃহৎ অপরিশোধিত তৈল সংরক্ষিত অবস্থায় আছে। ২০১২ সালের তথ্য মোতাবেক আনুমানিক ২৯৬.৫ বিলিয়ন ব্যারেল তৈল রয়েছে যা বিশ্বের মোট তৈল মজুতের ২০%। ২০০৮ সালে অপরিশোধিত তৈল উৎপাদনে ভেনেজুয়েলা ধারাবাহিকভাবে বিশ্বের দশটি সর্বোচ্চ উৎপাদনকারী দেশের মর্যাদা পায়। প্রতিদিন এখান থেকে ২,৩৯৪,০২০ ব্যারেল (৩৮০,৬১৯ কিউবিক মিটার/দিন) তেল উৎপাদন করে যা দেশটিকে বিশ্বের অষ্টম সর্বোচ্চ মোট তৈল রপ্তানীকারক দেশে পরিণত করে। পূর্ববর্তী বছরের সাথে তুলনান্তে ২০১০ সালে আরও ৪০.৪০% অপরিশোধিত তৈল মজুতের বিষয়টি যুক্ত হওয়ায় সৌদি আরবকে পাশ কাটিয়ে বিশ্বের সর্ববৃহৎ মজুত তেলের ভাণ্ডার গড়ে তুলেছে। ভেনেজুয়েলা তেল রপ্তানীকারক দেশগুলোর সংগঠন ওপেকের প্রতিষ্ঠাকালীন সদস্য।